ས་པཎ་རང་ཉིད་ཀྱིས་རི་མོ་འདི་དང་མཉམ་དུ་མཛད་པའིཕྱག་མཚན་རི་མོའི་བསྟོད་ཚིགནི།སྡོམ་བརྩོན་དམ་པ་དཔལ་ལྡན་ཞི་བ་འཚོ།།བརྟུལ་ཞུགས་གྲུབ་པ་པདྨ་འབྱུང་གནས་དཔལ།།བློ་གསལ་དབང་པོ་པདྨའི་ངང་ཚུལ་སོགས།།སྙིགས་མའི་དུས་ཀྱི་རྒྱལ་བ་གཉིས་པ་ཡིན།།བདེ་བར་གཤེགས་པའི་རིང་ལུགས་བླ་ན་མེད།།ཞུ་ཆེན་སྒྱུར་བྱེད་མཆན་བུའི་གནས་འདུག་པའི།།སྐད་གཉིས་སྨྲ་བ་བློ་གྲོས་གསལ་ལྡན་པ།།དེ་དག་བདག་ཅག་རྣམས་ཀྱི་མིག་ཏུ་གྱུར།།མི་ཡི་དབང་པོ་ཆོས་བཞིན་ས་སྐྱོང་བ།།རྣམ་དཔྱོད་བློ་ཅན་དེས་པས་འགྲོ་བ་འདུལ།།དཔའ་མཛངས་བློན་པོའི་ཚོགས་ཀྱིས་ཡོངས་བསྐོར་ཏེ།།སྐྱེ་དགུ་འདི་དག་བུ་བཞིན་ལེགས་པར་བསྐྱངས།།བདག་ཀྱང་སྔོན་སྦྱངས་ལས་ཀྱིས་འཕེན་པ་ཡིས།།སྙིགས་མའི་དུས་སུ་གངས་རིའི་ཁྲོད་འདིར་སྐྱེས།།འོན་ཀྱང་ཚེ་རབས་སྔོན་མའི་བསོད་ནམས་མཐུས།།ཤེས་བྱ་ཕལ་ཆེར་འབད་པ་ཆུང་ངུས་ཤེས།།རྩོད་དུས་འདི་ནི་མཁས་པར་ཁས་འཆེ་ཞིང་།།ལན་བརྒྱར་འཆད་དང་ཉན་ལ་མངོན་བརྩོན་པ།།དེ་དག་གིས་ཀྱང་ཤེས་བྱའི་གནས་རྣམས་ལ།།རྣམ་པར་དཔྱད་ན་ཕྱོགས་རེའི་མིག་ཅན་ཡིན།།འཕགས་པ་འཇམ་དཔལ་གྱི་ཕྱག་མཚན་གྱི་རི་མོ་འདི་གཙུག་ལག་ཁང་ལ་ཕན་པའི་རྟེནའབྲེལ་ཞིག་ཡོད་པས།དཔལ་ལྡན་ས་པཎ་བྲིས་པ་ཡིན།ཅུང་ཟད་རི་མོ་མི་མཛེས་ཀྱང་།མཚན་མོར་བྲིས་པ་དང་།པིར་ལ་སོགས་མ་འཛོམས་པས་ལན།འོན་ཀྱང་བཀྲ་ཤིས་པའི་རྟེན་འབྲེལ་ཞིག་ཡོད།ཅེས་པའི་ཡི་གེ་འདི་དང་ཕྱག་མཚན་གྱི་རི་མོ་འདི་བསམ་ཡས་ཀྱི་འཁོར་ས་བར་པའི་གཡས་ཕྱོགས་ན་བཞུགས་པ་ལགས།བཀྲ་ཤིས་པར་གྱུར་ཅིག་ཅེས་ས་པཎ་གསུང་འབུམ་ལས་གསལ་བས།རི་མོ་འདིའི་བྱུང་ཚུལ་དང་དགོས་པ་མཚོན་བྱ་ཐམས་ཅད་ཤེས་སླའོ།།